**Обавештење за надарене ученике и студенте**

 **Пријава на конкурс**

Ученици и студенти који конкуришу за стипендије за изузетно надарене, пријављују се on-line, преко линка, који је постављен на интернет страници Министарства.

**УЧЕНИЦИ**

**Потребна документа ученици (природни, друштвени и уметнички теоријски смер):**

 1. Вукова диплома(основна школа) - уколико ученик нема Вукову диплому мора унети сведочанства за 5, 6, 7 и 8 разред основне школе;

 2. Сведочанства за све до сада завршене разреде средње школе (пример ако је ученик уписао ове школске године 3. разред прилаже сведочанства за први и други разред);

 3. Потврду о упису у наведени разред средње школе за школску 2018/2019. годину;

 4. Награде на републичким и међународним такмичењима (за сваку награду прилаже одговарајући документ - пример ако ученик има 3 прва места на републичким такмичењима онда у пољу "Број освојених првих места на републичком такмичењу: упише број 3, аутоматски му се отварају 3 тастера

" Додај фајл као доказ" за унос докумената којима потврђује унети број награда).

**Потребна документа ученици (уметнички смер):**

 1. Вукова диплома (основна школа) - уколико ученик нема Вукову диплому мора унети сведочанства за 5, 6, 7 и 8 разред основне школе;

 2. Сведочанства за све до сада завршене разреде средње школе (пример ако је ученик уписао ове школске године 3. разред прилаже сведочанства за први и други разред);

 3. Потврду о упису у наведени разред средње школе за школску 2018/2019. годину;

 4. Биографија и 5 најзначајнијих диплома.

**СТУДЕНТИ ОСНОВНИХ СТУДИЈА**

**Потребна документа студената основних студија (уметнички факултети - уметнички смер):**

 1. Биографија и 10 најзначајнијих диплома;

 2. Потврду о упису унете године основних студија за школску 2018/2019. годину;

 3. Потврда о просечној оцени основних студија;

#####  4. Ако сте у току основних студија губили годину (доказ са факултета о замрзнутој години).

**Потребна документа студената основних студија (остали смерови у које спада и уметничко теоријски смер са уметничких факултета):**

 1. Потврда о просечној оцени основних студија;

 2. Потврду о упису унете године основних студија за школску 2018/2019. годину;

 3. Ако сте у току основних студија губили годину (доказ са факултета о замрзнутој години).

**СТУДЕНТИ МАСТЕР СТУДИЈА**

**Потребна документа студената мастер студија (уметнички факултети - уметнички смер):**

1. Потврда о просечној оцени основних студија;

 2. Ако сте у току основних студија губили годину (доказ са факултета о замрзнутој години);

 3. Биографија и 10 најзначајнијих диплома;

 4. Потврду о упису унете године мастер студија за школску 2018/2019. годину ;

 5. Ако сте у току мастер студија губили годину (доказ са факултета о замрзнутој години);

 6. За студенте друге године мастер студија потврда о просечној оцени са прве година мастер студија;

 7. Потврда са Националне службе за запошљавање или потврда ПИО фонда да нисте у радном односу.

**Потребна документа студената мастер студија (остали факултети и смерови у које спада и уметничко теоријски смер са уметничких факултета):**

 1. Потврда о просечној оцени основних студија;

 2. Ако сте у току основних студија губили годину (доказ са факултета о замрзнутој години);

 3. Потврду о упису унете године мастер студија за школску 2018/2019. годину;

 4. Ако сте у току мастер студија губили годину (доказ са факултета о замрзнутој години);

 5. За студенте друге године мастер студија потврда о просечној оцени са прве година мастер студија;

 6. Потврда са Националне службе за запошљавање или потврда ПИО фонда да нисте у радном односу.

**СТУДЕНТИ ДОКТОРСКИХ СТУДИЈА**

**Потребна документа студенти докторских студија (уметнички факултети - уметнички смер):**

1. Потврда о просечној оцени основних студија;

 2. Ако сте у току основних студија губили годину (доказ са факултета о замрзнутој години);

 3. Потврда о просечној оцени мастер студија;

 4. Ако сте у току мастер студија губили годину (доказ са факултета о замрзнутој години);

 5. Биографија и 10 најзначајнијих диплома;

 6. Потврду о упису унете године докторских студија за школску 2018/2019. годину ;

 7. Потврда о просечној оцени докторских студија(за студенте 2 и 3 године докторских студија);

 8. Потврда са Националне службе за запошљавање или потврда ПИО фонда да нисте у радном односу.

**Потребна документа студенти докторских студија (остали факултети и смерови у које спада и уметничко теоријски смер са уметничких факултета):**

 1. Потврда о просечној оцени основних студија;

 2. Ако сте у току основних студија губили годину (доказ са факултета о замрзнутој години);

 3. Потврда о просечној оцени мастер студија;

 4. Ако сте у току мастер студија губили годину (доказ са факултета о замрзнутој години);

 5. Потврду о упису унете године докторских студија за школску 2018/2019. годину ;

 6. Потврда о просечној оцени докторских студија(за студенте 2 и 3 године докторских студија);

 7. Потврда са Националне службе за запошљавање или потврда ПИО фонда да нисте у радном односу.

Линк ће бити активан до краја конкурсног периода 31. октобра 2018 у 24.00. У том периоду кандидати могу више пута улазити у апликацију за пријаву (логовање са бројем телефона и ПИН кодом добијеним у СМС-у) и додавати потврде и остала документа. Сваки пут кад се кандидат поновно логује и унесе неки нови документ потребно је да кликне на тастер "Сними".

Када кандидат унесе све потребне податке и документа потребна за пријаву кликне на тастер "Предај пријаву", на емаил адресу коју је кандидат унео у својој пријави ће му стићи емаил порука са линком чијим покретањем(кликом на послати линк ) завршава пријаву и добија поруку " Успешно сте се пријавили за конкурс за надарене ученике и студенте Министарства просвете, науке и технолошког развоја ".

Када Министарство просвете, науке и технолошког развоја прегледа пријаву и провери све унете податке да ли испуњавају услове конкурса кандидату се на емаил адресу шаље порука о статусу његове пријаве (прихваћена или одбијена пријава).

Обавештавају се ученици и студенти који су се пријавили на конкурс за стипендије за изузетно надарене ученике и студенте, да ће се ове школске године тестирање обавити оn-line (од куће), у складу са позивом. Позив ће бити упућен свим кандидатима чија је пријава исправна и  прихваћена од стране Министарства, тако што ће на адресу електронске поште стићи линк за тестирање, а на телефонски број кандидата ПИН код, који кандидату омогућава улазак на платформу за тестирање.

Елементе за логовање кандидати ће добити у облику SMS поруке, кликом на линк <http://fakultet.totalassessment.net/prijava>.

Када се први пут логујете на линк за пријаву потребно је да кликнете на линк "Захтев за слање ПИН кода", који Вас преусмерава на страницу, где након уноса броја телефона кликнете тастер "Пошаљи ми ПИН". Систем генерише пин код и шаље Вам га на унешени број мобилног телефона. Може се десити да порука са пин кодом, због оптерећења система касни пар минута, зато се моле кандидати да буду стрпљиви и не кликћу више пута на дугме "Пошаљи ми ПИН".

Један кандидат може пријавити један број мобилног телефона, а ако број већ постоји у систему апликација га неће прихватити - дакле, сваки кандидат мора имати свој јединствени контакт телефон.

Врло је важно да кандидати за стипендије пажљиво прате упутства и приложе све тражене потврде. Дозвољени формати докумената за унос су jpg и pdf. Максимална величина појединачног документа je 3.5Мb.

**Јако је важно да кандидати раде самостално, пажљиво пратећи упутства. Организатор тестирања извршиће проверу резултата тако што ће одређени број кандидата позвати на поновно тестирање у контролисаним условима.**

За питања везана за потребна документа и услове и верификацију пријаве обратите се на:

емаил studenti@mpn.gov.rs i ucenici@mpn.gov.rs или на телефон 011/2403-547 понедељак - петак у периоду од 10-12 часова.

У случају техничких проблема са уносом пријаве контактирајте техничку подршку на:

talenti@totalassessment.net или на телефон 065/4647957 понедељак - петак у периоду од 09-15 часова.